Komission päätös,

tehty 11 päivänä joulukuuta 2001,

tavoitteen 2 kohdealueisiin kuuluvilla Liègen maakunnan alueilla Belgiassa toteutettavia yhteisön rakenteellisia tukitoimia koskevan yhtenäisen ohjelma-asiakirjan hyväksymisestä

(tiedoksiannettu numerolla K(2001) 3583)

(Ainoastaan hollannin- ja ranskankieliset tekstit ovat todistusvoimaiaet)

(2002/330/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 15 artiklan 5 kohdan,

on kuullut aluekehityksen ja alueellisen uudelleenjärjestelyn komiteaa ja perustamissopimuksen 147 artiklassa tarkoitettua komiteaa,

sekä katsoo seuraavaa:

(1) Asetuksen (EY) N:o 1260/1999 II osaston 13 artiklassa ja sitä seuraavissa artikloissa säädetään yhtenäisten ohjelma-asiakirjojen laatimista ja täytäntöönpanoa koskevista edellytyksistä.

(2) Asetuksen (EY) N:o 1260/1999 15 artiklan 1 ja 2 kohdassa säädetään, että jäsenvaltio voi toimittaa komissiolle mainitun asetuksen 8 artiklassa tarkoitettuja kumppaneita kuultuaan kehittämissuunnitelman, jota pidetään ehdotuksena yhtenäiseksi ohjelma-asiakirjaksi ja jonka sisällöstä säädetään mainitun asetuksen 16 artiklassa.

(3) Asetuksen (EY) N:o 1260/1999 15 artiklan 5 kohdan nojalla komissio tekee jäsenvaltion esittämän aluekehityssuunnitelman perusteella ja mainitun asetuksen 8 artiklassa määriteltyä kumppanuusperiaatetta noudattaen yhtenäistä ohjelma-asiakirjaa koskevan päätöksen yhteisymmärryksessä asianomaisen jäsenvaltion kanssa 48-51 artiklassa säädettyjä menettelyjä noudattaen.

(4) Vallonian aluehallitus esitti komissiolle 11 päivänä heinäkuuta 2000 hyväksyttävän ehdotuksen yhtenäiseksi ohjelma-asiakirjaksi, joka koskee asetuksen (EY) N:o 1260/1999 4 artiklan 1 kohdan mukaisesti tavoitteen 2 kohdealueisiin kuuluvia Liègen maakunnan alueita ja 6 artiklan 2 kohdan mukaisesti tavoitteen 2 mukaista siirtymäkauden tukea saavia mainitun maakunnan alueita. Tämä ehdotus yhtenäiseksi ohjelma-asiakirjaksi sisältää mainitun asetuksen 16 artiklassa tarkoitetut tiedot ja erityisesti valittujen toimintalinjojen kuvauksen sekä selvityksen Euroopan aluekehitysrahaston (EAKR) ja Euroopan sosiaalirahaston (ESR) tuesta.

(5) Asetuksen (EY) N:o 1260/1999 8 artiklan mukaan rakennerahastoista rahoitettavien toimien on oltava yhteisön politiikkojen ja toimien mukaisia, mukaan luettuina ympäristön suojelua ja parantamista koskevat politiikat ja toimet.

Belgian kuningaskunta ei ole noudattanut luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY(2) 4 artiklan velvoitteita, jotka koskevat ehdotusta alueluetteloksi, josta ilmenee, mitä liitteen I luontotyyppejä ja liitteen II luontaisia lajeja Belgian alueilla on, ja joiden tavoitteena on erityisten suojelutoimien alueiden yhtenäisen eurooppalaisen ekologisen verkoston (Natura 2000) aikaansaaminen.

Komission jäsenet Monika Wulf-Mathies ja Ritt Bjerregaard muistuttivat 23 päivänä kesäkuuta 1999 päivätyssä kirjeessään ja komission jäsen Michel Barnier 28 päivänä maaliskuuta 2000 päivätyssä kirjeessään tästä velvoitteesta. Näin ollen siksi aikaa, kun luetteloa Natura 2000 -alueista ei ole toimitettu komissiolle olisi keskeytettävä maksut, jotka koskevat tähän ohjelma-asiakirjaan sisältyviä EAKR:sta rahoitettavia toimenpiteitä "Erikoistuneet kauppapaikat" ja "Matkailuun, perinteeseen ja kulttuuriin liittyvien mahdollisuuksien hyödyntäminen", sillä nämä toimenpiteet voivat olla vaaraksi mahdollisesti suojeltaville alueille.

(6) Komission hyväksymän ehdotuksen esittämispäivää pidetään suunnitelmasta aiheutuvien menojen tukikelpoisuuden alkamispäivänä. Olisi vahvistettava menojen tukikelpoisuuden päättymispäivä asetuksen (EY) N:o 1260/1999 30 artiklan mukaisesti.

(7) Yhtenäinen ohjelma-asiakirja on laadittu yhteisymmärryksessä asianomaisen jäsenvaltion kanssa kumppanuusperiaatetta noudattaen.

(8) Komissio on vakuuttunut, että yhtenäinen ohjelma-asiakirja on laadittu täydentävyysperiaatetta noudattaen.

(9) Asetuksen (EY) N:o 1260/1999 10 artiklan mukaisesti komissio ja jäsenvaltio varmistavat kumppanuusperiaatetta noudattaen eri rahastojen tukitoimien yhteensovittamisen toisaalta keskenään ja toisaalta Euroopan investointipankin ja muiden olemassa olevien rahoitusvälineiden tukitoimien kanssa.

(10) Koko ohjelmakaudella käytössä oleva yhteisön tuki ja sen vuotuinen jakautuminen ilmoitetaan euroina. Vuotuisen jaon on noudatettava sovellettavia rahoitusnäkymiä. Asetuksen (EY) N:o 1260/1999 7 artiklan 7 kohdan mukaisesti yhteisön tukeen on jo tehty kahden prosentin vuotuinen indeksikorjaus. Tukea voidaan tarkistaa ohjelmakauden puolivälissä ja viimeistään 31 päivänä maaliskuuta 2004 tosiasiallisen hintakehityksen ja suoritusvarauksen jakamisen huomioon ottamiseksi asetuksen (EY) N:o 1260/1999 7 artiklan 7 kohdan ja 44 artiklan 2 kohdan mukaisesti.

(11) Tämän yhtenäisen ohjelma-asiakirjan toimintalinjojen käytännön toteuttamistahdin huomioon ottamiseksi varojen jakoa toimintalinjoittain on voitava mukauttaa tarpeiden mukaan ennalta sovituissa rajoissa ja yhteisymmärryksessä asianomaisen jäsenvaltion kanssa,

ON TEHNYT TÄMÄN PÄÄTÖKSEN:

1 artikla

Hyväksytään yhtenäinen ohjelma-asiakirja, joka koskee tavoitteen 2 kohdealueisiin kuuluvilla Liègen maakunnan alueilla ja tavoitteen 2 mukaista siirtymäkauden tukea saavilla mainitun maakunnan alueilla Belgiassa 1 päivän tammikuuta 2000 ja 31 päivän joulukuuta 2006 välisenä aikana toteutettavia yhteisön rakenteellisia tukitoimia.

2 artikla

1. Asetuksen (EY) N:o 1260/1999 19 artiklan mukaisesti yhtenäiseen ohjelma-asiakirjaan sisältyy:

a) selonteko rakennerahastojen ja jäsenvaltion yhteistä toimintaa varten valitusta strategiasta ja toimintalinjoista; niiden erityistavoitteet määrällisesti ilmaistuina; ennakkoarvio odotetusta vaikutuksesta, erityisesti ympäristön tilasta, ja toimintalinjojen johdonmukaisuus talous-, sosiaali- ja aluepolitiikkaan sekä Belgian työllisyyden kehittämisstrategiaan nähden; toimintalinjat ovat seuraavat:

1. Talouselämän perustan monipuolistaminen

2. Osaamisyhteiskuntaan siirtyminen

3. Taitotiedon lisääminen

4. Kansainvälisen toiminnan lujittaminen

5. Kestävän kaupunkikehityksen edistäminen

6. Tekninen apu;

b) pääpiirteittäinen kuvaus toimintalinjojen toteuttamiseksi suunnitelluista toimenpiteistä, mukaan luettuina tarvittavat tiedot sen tarkastamiseksi, että ne ovat perustamissopimuksen 87 artiklassa tarkoitettuihin valtiontukiin sovellettavien sääntöjen mukaisia;

c) ohjeellinen rahoitussuunnitelma, jossa täsmennetään jokaisen toimintalinjan osalta kullekin vuodelle kustakin rahastosta kohdennettavan rahoitustuen määrä ja erittely tavoitteen 2 mukaisesti siirtymäkauden tukea saaville alueille tarkoitetuista määrärahoista sekä kansallisen tason tukikelpoiset julkiset tai niihin rinnastettavat ja arvioidut yksityiset kokonaismäärärahat. Yhtenäistä ohjelma-asiakirjaa varten rahastoista vuosittain varatun kokonaisrahoitusosuuden on noudatettava sovellettavia rahoitusnäkymiä;

d) yhtenäisen ohjelma-asiakirjan täytäntöönpanosäännökset, joissa on oltava maininta nimetystä hallintoviranomaisesta, kuvaus yhtenäisen ohjelma-asiakirjan hallintoa koskevista yksityiskohtaisista säännöistä sekä yleiskattavan tuen käyttö, kuvaus seuranta- ja arviointijärjestelmistä, erityisesti seurantakomitean tehtävä, ja järjestelyt kumppanien ottamiseksi mukaan seurantakomiteoihin;

e) täydentävyyden ennakkotarkastus ja tiedot rahoitusvirtojen avoimuudesta;

f) tiedot yhtenäisen ohjelma-asiakirjan valmisteluun, seurantaan ja arviointiin tarvittavista määrärahoista.

2. Ohjeellisessa rahoitussuunnitelmassa täsmennetään yhteisön ja asianomaisen jäsenvaltion yhteistä toimintaa varten valituista toimintalinjoista aiheutuvat kokonaiskustannukset, jotka ovat 561969961 euroa koko ohjelmakaudella, samoin kuin rakennerahastojen tukeen varatut kokonaismäärärahat, jotka ovat 158320255 euroa.

Tästä johtuva kansallinen rahoitustarve, joka on julkisen sektorin osalta 204440847 euroa ja yksityisen sektorin osalta 199208859 euroa, voidaan kattaa osittain Euroopan investointipankin tai muiden rahoitusvälineiden lainoilla.

3 artikla

1. Tämän yhtenäisen ohjelma-asiakirjan perusteella myönnettävä rakennerahastojen tuki on 158320255 euroa. Rahoitustuen myöntämistä koskevat yksityiskohtaiset säännöt, mukaan luettuna rahastojen tuki tähän yhtenäiseen ohjelma-asiakirjaan sisältyvien eri toimintalinjojen rahoitukseen, täsmennetään tämän päätöksen liitteenä olevassa rahoitussuunnitelmassa.

2. Käytettävissä oleva yhteisön kokonaistuki jakautuu rakennerahastojen kesken ohjeellisesti seuraavasti:

>TAULUKON PAIKKA>

Rahoitussuunnitelmaa toteutettaessa tiettyyn toimintalinjaan liittyvää kokonaiskustannusten tai rahastojen osuuden määrää (koko ohjelmakauden ajalta) voidaan mukauttaa yhteisymmärryksessä jäsenvaltion kanssa enintään 25 prosenttia yhtenäistä ohjelma-asiakirjaa varten rahastoista varatusta kokonaisrahoitusosuudesta tai suuremmasta prosenttiosuudesta edellyttäen, että summa ei ylitä 30 miljoonaa euroa, ja noudattaen 1 kohdassa tarkoitettua rahastojen kokonaisrahoitusosuutta.

4 artikla

Tämä päätös ei vaikuta komission kantaan perustamissopimuksen 87 artiklan 1 kohdassa tarkoitetuista valtiontuista, jotka sisältyvät tähän tukitoimeen ja joita komissio ei ole vielä hyväksynyt. Jäsenvaltion esittämä tukipyyntö, ohjelma-asiakirjan täydennys tai maksatushakemus eivät korvaa perustamissopimuksen 88 artiklan 3 kohdan mukaisesti tehtävää ilmoitusta.

Ennen kuin yhteisö voi osallistua perustamissopimuksen 87 artiklan 1 kohdassa tarkoitettujen valtiontukien rahoitukseen, komission on perustamissopimuksen 88 artiklan mukaisesti hyväksyttävä tukijärjestelmät tai yksittäiset tuet, lukuun ottamatta de minimis -säännön mukaisia tukia ja Euroopan yhteisön perustamissopimuksen 92 ja 93 artiklan soveltamisesta tiettyihin valtion monialaisen tuen muotoihin 7 päivänä toukokuuta 1998 annetun neuvoston asetuksen (EY) N:o 994/98(3) kaltaisten poikkeusasetusten nojalla poikkeuksen saaneita tukia. Jollei tällaista poikkeusta tai hyväksyntää ole annettu, kyseiset tuet ovat lainvastaisia tukia, joiden seuraamukset määritellään valtiontukia koskevissa menettelysäännöissä, ja niiden osarahoitusta pidetään asetuksen (EY) N:o 1260/1999 38 ja 39 artiklassa tarkoitettuna väärinkäytöksenä.

Näin ollen komissio ei hyväksy mainitun asetuksen 32 artiklassa tarkoitettuja väli- ja loppumaksujen maksatushakemuksia sellaisten toimenpiteiden osalta, jotka koskevat tukijärjestelmiä tai yksittäisiä tukia koskevissa menettelysäännöissä vahvistetun määritelmän mukaisten uusien tai muutettujen tukien rahoitukseen osallistumista, ennen kuin kyseiset tuet on ilmoitettu ja komissio on antanut niille virallisen hyväksyntänsä.

Edellisistä alakohdista poiketen EMOTR:sta osarahoitettavaan maaseudun kehittämiseen sovelletaan asetuksen (EY) N:o 1257/1999(4) 51 ja 52 artiklaa.

5 artikla

Tähän ohjelma-asiakirjaan sisältyviin toimenpiteisiin "Erikoistuneet kauppapaikat" ja "Matkailuun, perinteeseen ja kulttuuriin liittyvien mahdollisuuksien hyödyntäminen" liittyvät menot rahoitetaan vasta sen jälkeen, kun Belgian kuningaskunta on toimittanut täydellisen ja lopullisen luettelon Vallonian alueella direktiivin 92/43/ETY mukaisesti suojeltavista alueista.

6 artikla

Menojen tukikelpoisuus alkaa 11 päivänä heinäkuuta 2000. Menojen tukikelpoisuus päättyy 31 päivänä joulukuuta 2008. Tukea asetuksen (EY) N:o 1260/1999 9 artiklan 1 kohdan mukaisesti myöntäville elimille aiheutuneiden menojen osalta määräaikaa jatketaan 30 päivään huhtikuuta 2009.

7 artikla

Tämä päätös on osoitettu Belgian kuningaskunnalle.

Tehty Brysselissä 11 päivänä joulukuuta 2001.

Komission puolesta

Michel Barnier

Komission jäsen

(1) EYVL L 161, 26.6.1999, s. 1.

(2) EYVL L 206, 22.7.1992, s. 7.

(3) EYVL L 142, 14.5.1998, s. 1.

(4) EYVL L 160, 26.6.1999, s. 80.